O CEE de Panxón crea un restaurante escolar para financiar a excursión de fin de curso - ValmiñorTV\nInicioGALEGOO CEE de Panxón crea un restaurante escolar para financiar a excursión de fin de curso\nFOTO: TOLEAMOS (SEN+)\nAlumnos e profesores do CEE de Panxón veñen de involucrarse nun novo proxecto ao que denominaron “Toleamos (Sen+)”. Trátase da creación dun restaurante no centro que nace co obxectivo de financiar a excursión de fin de curso, xa que nos dous últimos anos non puideron realizala por falta de cartos.\nTamén nace da posibilidade de contar cun profesor de cociña, Álvaro Rey, e dispoñer dunha nova cociña no colexio grazas ao empeño do seu director, Rafael Lores. “Así, pensando xuntos, xurdiu a idea de que xa estabamos un pouco cansos de cociñar sempre para nós mesmos, que era o momento de cociñar para outros, comensais reais que apreciasen o noso traballo e o noso esforzo”.\nXa tiñan un produto ou servizo con relevancia social: o seu restaurante, e un público auténtico ao que ofrecer ese produto ou brindar ese servizo, o máis importante para iniciar un proxecto. Logo faltaba elixir o nome, deseñar o logo, decidir e calcular o custo do menú, xestionar as reservas, organizar a sala, decorar as mesas e as paredes, organizar a recepción dos comensais e o roupeiro, pensar se pedir un crédito (ou un préstamo), buscar prezos de billetes, entradas, etc., para saber canto diñeiro necesitaban, e repartir as funcións e aprender a realizalas.\n“Os profes témolo claro, traballamos dentro dun modelo de enriquecemento para todo o alumnado, o modelo SEM de Renzulli, un ensino e unha aprendizaxe de alto nivel para todos. Dentro dese modelo caben moitas das metodoloxías activas e participativas que poñemos en marcha: aprendizaxe cooperativa, aprendizaxe baseada no pensamento, traballo por proxectos… Tamén require de implicación persoal (tanto de profes como de alumnos) e de altas doses de diversión”.\nPara motivarse foron a cear ao CIFP Manuel Antonio e viron outros alumnos traballando como verdadeiros profesionais. Despois chegou o adestramento para a aprendizaxe das distintas funcións, a toma de decisións… e finalmente o produto final: o restaurante xa en marcha cos comensais esixindo un bo servizo.\n“Fixemos unha proba e saíu bastante ben, pero agora xa non é unha proba, é o restaurante de verdade, así que hai máis nervios, pero tamén máis ilusión”.\nAsí, cada xoves do mes de marzo os alumnos e alumnas serán camareiros, cociñeiros, limpadores, recepcionistas…\nAs reservas para desfrutar desta cea, amenizada ademais por un espectáculo científico en directo, xa están esgotadas.


PROBAS DO PROCESO DE SELECCIÓN DO BOLSEIRO/A DE FEUGA PARA OFICINA DE TURISMO – Concello de Silleda\nPROBAS DO PROCESO DE SELECCIÓN DO BOLSEIRO/A DE FEUGA PARA OFICINA DE TURISMO\nSilleda, 6 de maio de 2014. Hoxe celebráronse na Casa da Cultura de Silleda as probas do proceso de selección para a concesión dunha bolsa de colaboración coa Feuga para a realización de tarefas de información e atención no punto de información turístico de Silleda, situado no mosteiro de Carboeiro.\nDos 11 aspirantes remitidos polo Servizo Público de Emprego de Galicia, só concorreron 6 ás probas celebradas hoxe. A entrevista oral supuxo ata un 60% da puntuación final, mentres que a valoración de méritos representaba segundo as bases da convocatoria un 40%.\nO tribunal, unha vez realizadas as probas aprobou unha listaxe na que figura como proposta para a bolsa Isabel Sobrado García, que obtivo a maior puntuación, quedando os 5 aspirantes restantes en lista de agarda por orde de puntuación. De aceptar a proposta, comezaría traballar o vindeiro día 13 de maio. O listado coas correspondentes puntuacións outorgadas polo tribunal é o que segue no seguinte arquivo adxunto:\nLISTADO PROCESO SELECCION FEUGA


📣Esixen unha mesa de negociación para transformar máis de 5000 postos eventuais en emprego «fixo e de calidade» | Noticias Vigo\nEsixen unha mesa de negociación para transformar máis de 5000 postos eventuais en emprego «fixo e de calidade»\nO sindicato asinou o acordo estatal para a mellora do emprego público como primeiro paso para a transformación do emprego temporal en fixo e a posterior recuperación dos postos de traballo perdidos\nPublicado por Noticias Vigo o día 05/04/2017 na sección de CC.OO,Emprego,Sindicatos,Vigo\nA Federación de Servizos á Cidadanía de CCOO de Galicia considera que o acordo alcanzado na mesa xeral para as Administracións públicas do Estado é un «primeiro paso na boa dirección», isto é, para regularizar todo o emprego público temporal e convertelo en emprego «fixo e de calidade».\nPara este efecto, o sindicato esixe a constitución dunha mesa de negociación no ámbito da función pública para converter máis de 5000 postos temporais de persoal funcionario e laboral en fixos, incluíndo na oferta pública de emprego (OPE) do 2017 polo menos un terzo deles.\nPara a FSC-CCOO, este «importante acordo de emprego» debe complementarse con outro verbo da recuperación de retribucións e dereitos laborais suprimidos polos reais decretos leis 8/2010, 20/2012 e sucesivas leis de orzamentos de Galicia, que recortaron dereitos laborais e sociais. Por esta razón, o sindicato insta a Xunta a que este ano se chegue a un pacto para a recuperación de retribucións, na liña do asinado para a recuperación da parte adicional das pagas extra.\nO sindicato tamén quere complementar o acordo estatal con outro propio de Galicia, co obxectivo de restablecer o emprego destruído desde o 2012, fundamentalmente pola amortización de prazas e a non reposición de xubilacións e demais baixas vexetativas. A xuízo de CCOO, as taxas de reposición «restritivas» impediron manter o emprego necesario «para un bo funcionamento dos servizos públicos».\nUn «bo acordo» para complementar con outros pactos\nPara a FSC-CCOO, un acordo que vai regularizar case 300.000 postos no Estao é «un bo acordo», mais agora é o momento de desenvolvelo en cada comunidade autónoma e complementalo con outros acordos retributivos e de recuperación de dereitos. Así mesmo, o sindicato quere que en futuras OPE, ademais da regularización do emprego temporal, se creen novas prazas «para asegurar servizos públicos de calidade para o conxunto da cidadanía».\nComo xa se indicou, o acordo estatal é o primeiro paso, sen o cal non se poden desenvolver os demais obxectivos. Esa foi a razón pola que CCOO o apoiou, pero ao tempo negouse a asinar a proposta de incremento salarial do 1 % que impón o Goberno central, pois está moi por baixo da previsión do IPC, que podería chegar aos dous puntos no remate do ano.\nCalidade, CCOO-Servizos, convenios, Dignidade, emprego, FSC-CCOO\nO "Vive Nigrán" segue medrando e recibe máis de 5000…\nO BNG propón para Alcoa unha mesa de negociación na…


Travesía Illas Sisargas. » AGKM Asociación Galega de Kaiak de Mar\n« Travesía Illas Lobeiras\nTravesia Illas Sisargas »\nTravesía Illas Sisargas.\nDende a AGKM, convocase unha nova travesía. En este caso a proposta é a “Travesia as Illas Sisargas”. As datas son o Sabado 23 e domingo 24 de Setembro do 2017. Unha actividada exclusiva para socios. O programa da actividade será o seguinte:\nSabado 23: 9.30 Praia de Niñons (Malpica). Entre @s asistentes, organizaranse os portes dos vehiculos ata o lugar de chegada (Praia de Razo). Estimase un tempo de desplazamento, entre ida e volta, de unha hora Aprox. 11:00 Horas saida da travesia, costeando con rumbo as Illas Sisargas (20 Km Aprox). Comida nas Illas, e pola tarde optarase por unha visita a Illa e Faro, ou se os animos e as condicions do mar o permiten, circunnavegar as Illas. @s que opten por non pernoctar nas Illas, iniciaran o retorno ata o lugar convido inicialmente o mesmo dia. @s que pernocten nas illas, deberan de levar todolo necesario para tal fin, e decir, tenda de campaña, saco de dormir, linterna, comida e bebida…etc…\nDomingo dia 24: 10:00 horas, saida das Illas con rumbo a Praia de Razo (12Km, Aprox), para unha chegada estimada entorno as 14:00 Horas.\nEsta actividade esta considerada de dificultade media/alta. A zona de navegación e de mar aberto con condicions cambiantes do seu estado. @s participantes terán que ter unha capacidade para manter un ritmo sostido de paleo de o menos catro horas, en condicions de mar cambiante, con posibilidade de vento e olas. Será de obrigado cumprimento para participar, ter un kayak de mar, con compartimentos estancos que garanticen a su flotabilidade en calquer condición, así como estar debidamente provisto de liñas de vida. Cada participante, deberá de ir equipad@ de xeito obrigatorio, de : Chaleco de flotabilidade, pá , pá de reposto, silbato, casco e bomba de achique.\nNOTA IMPORTANTE: Todolas aquelas persoas que o criterio da organización, non cumpran os requisitos para garantir a sua seguridade e a d@s demais participantes, poderá ser excluida a todolos efectos da travesia.\nEn caso de condicions metereoloxicas ou da mar, adversas, poderase modificar o percorrido e condicions da actividade, e incluso, si se considera necesario, suspendela.\nAbrese un fio para consultas e preferiblemente, confirmar asistencia a mesma, no Foro da AGKM, apartado Actividades.\nAnimadevos a participar. Un saudo.


VEIGA DE LOGARES-A FONSAGRADA-LUGO: OS GALEGOS MAIS RESISTENTES AO CANCRO:Comer de todo, fumar e andar catro quilómetro diarios aos noventa anos\nOS GALEGOS MAIS RESISTENTES AO CANCRO:Comer de todo, fumar e andar catro quilómetro diarios aos noventa anos\nManuel de Bastián e a súa neta\nJorge Casanova 23/9/2007\nA Pobra de Burón é unha parroquia próxima á vila da Fonsagrada. No seu día foi a capital municipal e así o testemuña a ruinosa pero impresionante torre que se levanta no medio da aldea, atravesada polo camiño primitivo de Santiago. Un sorprendente lugar onde hai unha praza da Constitución e onde a rúa máis ancha, na que non caben dous coches, ostenta a pomposa placa de avenida de Lenin. Buscamos o corazón do lugar con menor taxa de mortalidade por cancro de Galicia, a reserva do segredo que explique a estatística. Manuel e Eduvigis aténdennos tras o portalón da súa casa. «¿Cancro? Aínda ven algúns casos», di Manuel que, con 75 anos, vese obrigado a dar grandes paseos para combater a diabetes. El é quen nos indica como dar con Manuel de Bastián, o máis vello da parroquia.\nA aparición deste home é espectacular: en camiseta e cun cigarro nos beizos, o enésimo Manuel co que falamos na Fonsagrada pégalle lume ao cigarro mentres explica que o intentou deixar unha vez, pero que o pasou fatal: «E ata que vaia ao lado de acolá, vou seguir fumando». Simpático a moreas, Manuel conta que vai coas vacas pola tarde, «despois de botar a sesta». «Fai máis de catro quilómetros ao día e non para desde que se levanta ata que se deita», aclara a súa neta.\n-De todo, menos ou que non gústame.\n-¿Toma algunha pastilla?\n-Unha, para vos nervios.\n-¿Vai ao médico con frecuencia?\n-Pouco. Bo, tive que operarme dunha hernia hai 22 anos.\nManuel pode con todo, aínda que se entristece ao recordar que hai cinco anos que enviudó: «Iso se que me fixo dano». Aínda que logo regresa ao sorriso e ao groso cigarro de picadura que se lle apaga entre os beizos. «Estiven pegando tiros na guerra en Córdoba, en Madrid, non Pardo, que era ou mellorín». E ata estivo na Coruña: «Case deixo alí a pelexa coa fame que había. Non comían máis que repolo». Asegura que vive como quere vivir, rodeado dalgúns dos seus fillos e netos no lugar onde naceu e desde o que pretender «pasar ao lado de acolá», como di el.\n-¿Cantos cigarros fuma?\nManuel míranos un pouco de esguello antes de contestar: «Dous ou tres». E engade que empezou a fumar aos sesenta. «Debéronlle entender mal», comenta un dos seus fillos horas despois, porque cando tiña corenta xa fumaba. Pícaro Manuel, que a fin de mes cumprirá os 90 anos. Antes de irnos e logo de contestar unha chea de preguntas sobre o que facía e non facía xa nos repreguntó el:\n«¿Non me iredes a foder, eh?».


Salceda crea 100 prazas de aparcamento gratuíto no entorno do novo centro de saúde | Salceda de Caselas\nNeste caso falamos de dous espazos que resultarán fundamentais en pouco tempo coa apertura do novo centro de saúde, prevista para este verán. A actuación comprende tamén a creación de prazas reservadas para o persoal sanitario, ambulancia e persoas con discapacidade.\nLoli Castiñeira, Alcaldesa de Salceda: “Levamos creado case 1.000 prazas de aparcamento gratuíto no centro da vila, o que se fai máis importante que nunca nun momento como o que estamos a vivir, en que se fai fundamental a recuperación de espazo para as persoas. Coa adecuación destes novos espazos damos o último paso para a esperada apertura do novo centro de saúde. Salceda está preparada para esa gran data”.\nGabinete de prensa, 28 de maio de 2020\nO Concello de Salceda reabre o seu mercado dos mércores Emisión en directo do Pleno Extraordinario telemático do luns 15 de xuño ás 12:45


En Marea pide que a Xunta promova as carreiras STEM entre as alumnas para acabar coa fenda de xénero nestes estudos | Noticias Vigo\nEn Marea pide que a Xunta promova as carreiras STEM entre as alumnas para acabar coa fenda de xénero nestes estudos\nLuca Chao propón unha campaña institucional de fomentos das carreiras técnicas e científicas e un programa de bolsas específicas para que as mulleres desenvolvan estudos científicos\nEn Marea pediu na Parlamento de Galicia que a Xunta rompa coa súa absoluta desgana en materia de igualdade e comece por facer unha campaña de promoción dos estudos técnicos e científicos entre o alumnado feminino de primaria e secundaria. O obxectivo desta proposta é acabar coa fenda de xénero que se rexistra en Galicia na elección destes estudos por parte de mulleres, que no curso 2015/16 era dun 25%.\nA deputada de En Marea, Luca Chao explicou que non se podía aceptar o argumento de que esta fenda se debía “a que as mulleres obteñen peores resultados nas probas que involucran operacións matemáticas, pero isto é o síntoma, non a causa. As mulleres obteñen peores cualificacións nestes exames porque é o que se espera delas. Así o demostran numerosos estudos ao respecto”. A deputada sinalou que “as expectativas negativas que depositamos nas mulleres afectan negativamente ao seu rendemento. Agora ben, en iguais circunstancias, rapaces e rapazas sacan as mesmas notas”.\nTamén sinalou Luca Chao que para superar a fenda de xénero na educación “é preciso que eduquemos en igualdade, subliñando os referentes científicos femininos que poidan servir de inspiración ás nenas, non só nas escolas, senón tamén nos medios de comunicación e no espazo público, xa que a formación das rapazas non se circunscribe só aos centros educativos”.\nA proposta de En Marea para salvar esta fenda de xénero está resumida en catro puntos:\na) unha campaña institucional de fomento das carreiras STEM nos centros de ensino primario e secundario.\nb) encontros de científicas co alumnado dos centros de ensino primario e secundario co obxectivo de ofrecer exemplos reais de mulleres dedicadas á ciencia.\nc) promoción do coñecemento de científicas pioneiras galegas mediante publicacións especializadas que podan servir de materiais de estudo así como exposicións de carácter máis divulgativo.\nd) un programa de bolsas específico para mulleres que desenvolvan carreiras científicas.


HISTORIAS DA MANOLA: Diacronos\nCoido que os pobos perden excelencia no que te achegas ás súas elites, cando estas se ispen nun principio de século, cruel e vulgar. Os caracois deixan que se lles rompa a cortiza e que se lles vexa a brandura baballoeira e, multiplícanse tan lentamente como viven a súa curta existencia. Os heroes non dan a talla e pérdense en metáforas ordinarias que dignifican as dificultades humanas para camiñar no desenvolvemento das transcricións históricas de cadaquén.\nDetrás de tódolos viños espumosos, xoves ou de crianza, hai un espírito de autoengano das comunidades sobre si mesmas. Un continuum sufrir pola perda e na autolise, alén do interior das fronteiras. Entre o que se dispón nas liñas lexislativas e nos himnos, técense ás de vidro que chospen caldeiros cheos de cerimonias que monopolizan os discursos deliñados en coutas de xénero, de tradición ou de ouro saudí de vacacións polo Mediterráneo.\nMorridos os acenos e transformada a linguaxe en verbas groseiramente declinadas, non queda espazo para o pensamento, si para rexoubas incontinentes que ameazan aos próximos e así mesmos.\nE mentres tanto, eu sigo aquí, tentando achar... para que demo sirve a miña pel.\n*Boas noites, cerebro.


100 persoas desempregadas mellorarán a súa formación en hostalería grazas á Apehl - Xornal de Lugo " />\n100 persoas desempregadas mellorarán a súa formación en hostalería grazas á Apehl\nXunta de GaliciaformaciónAPEHLDIMO IV\nA Consellería de Economía, Emprego e Industria, xunto a Asociación de Empresarios de Hostalería de Lugo organizan a cuarta edición do seu programa integrado de emprego, DIMO IV, do que poderán beneficiarse unhas 100 persoas desempregadas da provincia. Neste programa, a Asociación de Hostaleiros ofrecerá asesoramento e formación en distintas áreas que teñen gran oferta de emprego na provincia así como prácticas en empresas. E se comprometen a ofrecer un mínimo de 30% de inserción laboral. Entre a formación que se ofrecerá destacan camareiros de piso, de sala ou de barra, axudantes de camareiro, axudantes de cociña e módulos necesarios para obter o certificado de profesionalidade en Axudante de Restaurante-Bar.\nO delegado territorial da Xunta en Lugo, José Manuel Balseiro, acompañado do presidente e secretario desta entidade lucense, José Francisco Real Castro, presentaron esta iniciativa que combina unha fase de asesoramento e orientación profesional personalizada e outra posterior de formación e prácticas en empresas.\nA iniciativa busca incrementar as oportunidades laborais das persoas desempregadas, en particular, daqueles colectivos en situación de exclusión social ou risco de padecela, e tamén de persoas, con disposición para traballar, pero que se atopan con algunha dificultade engadida para atopar emprego, como pode ser a carencia de competencias persoais ou profesionais.\nUnha das características máis salientables destes programas integrados de emprego é que levan aparellado un compromiso mínimo de inserción laboral do 30%. A media de inserción acadada a través dos programas integrados emprego impulsados pola Xunta nos últimos anos é do 40%. Ademais, neste caso concreto, polo menos 30 participantes realizarán prácticas laborais durante tres meses en empresas asociadas ao programa e colaboradoras\nou socias da Apehl.\nO programa combina unha fase de asesoramento e orientación profesional particular, con outra fase posterior de formación e prácticas en empresas. A selección inicial das persoas beneficiarias corresponde ás oficinas de emprego, polo que os interesados poderán informarse nelas ou ben dirixirse á propia Apehl, que dispón dunha bolsa de emprego propia.\nNa fase de asesoramento, o equipo técnico e de orientación elaborará, en conxunto cos participantes, un itinerario de inserción laboral personalizado, e facilitarán os medios máis axeitados para capacitalos e que poidan afrontar con éxito a busca de emprego. Pola súa banda, a fase de formación desenvolverase, en primeiro lugar, con accións transversais, que permitan aos participantes adquirir unha serie de competencias comúns: coaching laboral, técnicas de busca activa de emprego e de habilitades sociais e outras máis específicas para o sector da hostalería e turismo como idiomas, manexo de novas tecnoloxías, manipulación de alimentos, etcétera.\nO programa Dimo IV desenvolverase desde hoxe mesmo ata o 14 de novembro de 2019. Para a execución das accións programadas contarase con persoal especializado da Apehl e o apoio das oficinas de emprego da Xunta.


Pé do Galiñeiro: Incrédulos\nE vén a conto o da incredulidade, agora, a unha semana dos comicios autonómicos e municipais. Os incrédulos van permitir, igual que sucedeu nas recén pasadas eleccións europeas, a supervivencia do réxime do 78. E de paso retocado. Un novo bipartidismo, con caxatas, albíscase no horizonte inmediato. O formal xogo dereita-esquerda inventou xa o seus respectivos contedores para acoller os desencantos respectivos en novas marcas para a política de sempre. Os soufflés iranse desinchando e os gripados motores dos aparatos, reparadas algunhas pezas, volverán tirar do carro. As minorías poderosas terán agora que facer máis chamadas telefónicas ou ter máis xantares de traballo, pero aí vai quedar a cousa.\nNon foron quen as múltiples esquerdas, as reais, de axuntar vontades crédulas e as desconfianzas e intereses, lexítimos e espurios, impuxéronse á xenerosidade precisa para concitar alternativas amplas e diversas. Atenas non está no horizonte. Tampouco España é Grecia e sen concitar a confianza dos tres nacionalismos populares non hai posibilidades de construír alternativas de esquerda no estado. A cínica renuncia ás palabras dos dirixentes emerxentes nas pretendidas esquerdas é semellante á dos de hai tres décadas. En douscentos anos nunca houbo federalismo español que considere as nacións en pé de igualdade; os que así se denominan é só porque consideran que serve para acougar a vascos, galegos e cataláns que son os que, algúns, cren, con ilusión, nun proxecto federal. Nada novo, o 15/IV de 1922 Lois Peña Novo escribía nas páxinas d’A Nosa Terra. “A idea de federación supón a libre determinación dos pobos que queiran federarse para entrar nela; iste é un axioma que ninguén pode negar (...). Logo a ideia federativa supón denantes a ideia nacional; a federación ten que ser posterior ao trunfo do nacionalismo”. Outra cousa son as alianzas necesarias, precisas, en cada circunstancia.\nNo noso país, tocan municipais. Tamén os incrédulos se impuxeron. Ou mellor, nalgúns casos, os barallocas e bulebule; os cacholáns, remendafoles, camanduleiros e laretas; os palabreiros raposeiros e rexoubóns que de todo hai, tamén en feminino, foron levando proxectos, ab initio xeneroso, a calellas mortas e veremos, o vinte e cinco, cadáveres e zombis a esgalla. Tamén gañadores e gañadoras. Agardo que ese día uns e outros, refírome a mortos viventes e fachendosos/as triunfadores, sexan quen de facer o que ata agora non fomos quen: recompoñer, reformular, rexenerar... o nacionalismo e a esquerda, que no noso país son sinónimos, para afrontar unha nova etapa con ferramentas novas xa que as vellas non serven. Asunto ben complexo, é certo, pero necesario e urxente para a nación da cidadanía que corre o risco de desaparecer nos procesos electorais de 2015 e 2016.\nMoita xenerosidade será precisa; segundo o noso himno diso temos abundancia, aínda que non se demostre. Un consello de forzas políticas para dialogar entre nacionalistas; unha asemblea para dialogar entre localidades e comarcas e apertura de miras para xuntar forzas. O asunto é querer!.\n* Publicado n'A Peneira, 1ª quincena de maio de 2015


Cegasal presenta a primeira edición do seu premio xornalístico para dar visibilidade aos centros especiais de emprego : Cegasal\nCegasal presenta a primeira edición do seu premio xornalístico para dar visibilidade aos centros especiais de emprego\nO premio, dotado con 1.000 euros, recaerá na mellor información sobre economía social e pódese optar ao mesmo con traballos publicados en diarios en papel, radio, televisión, revistas ou diarios dixitais.\nCegasal conta con 17 centros especiais de emprego repartidos por toda a xeografía galega e forma e da traballo a unas mil persoas con discapacidade.\nO Colexio Profesional de Xornalistas de Galicia colabora nesta iniciativa presentada hoxe no Centro Aixiña, en Ourense.\n(Ourense, 1 de decembro de 2016)\nCegasal presentou esta mañá en Ourense, na empresa Aixiña, o Premio á mellor información xornalística sobre economía social.\nO obxectivo deste galardón, dotado con 1.000 euros, é o de dar visibilidade ás persoas con discapacidade e mostrar as dificultades que atopan á hora de optar ao mercado laboral, así como dar a coñecer o traballo que realizan neste sentido os centros especiais de emprego.\nJosé Antonio Vázquez, presidente de Cegasal, sinalou na súa intervención que o 74% das persoas con discapacidade en idade laboral non ten traballo “e, o que é máis grave, a maioría non o busca porque considera que non o vai a poder atopar ante o reparo que xera nas empresas a súa contratación polo daniño descoñecemento social das súas capacidades“. Vázquez pediu a colaboración dos medios para dar a coñecer á sociedade, “non tanto o traballo que se realiza desde Cegasal, que tamén, senón principalmente o esforzo das persoas con algunha discapacidade para evitar paternalismos e gozar dunha vida plena, na que a formación e o traballo son dous pilares fundamentais”.\nPara o presidente de Cegasal, a discapacidade, “ou as capacidades diferentes, como realmente sentimos que deben ser denominadas”, non deberían ser un impedimento para o pleno desenvolvemento dunha persoa tamén no ámbito laboral.\nPola súa banda, Francisco Sarria, decano do Colexio Profesional de Xornalistas de Galicia, sinalou que “queremos prestar especial atención e promoción dende o Colexio para que labores xornalísticas que non acostuman a ser valorados, como vos traballos que poñan en valor ou labor desenvolvido nos centros especiais de emprego en particular ou que atingan á economía social, teñan especial relevancia e coa convocatoria deste premio, unha merecida distinción”. Sarria felicitou a Cegasal pola iniciativa, “que acollemos co convencemento de que o exercicio xornalístico e o labor social deben estreitar unha necesaria unión”, dixo.\nAs bases do Premio Cegasal á mellor información sobre economía social pódense consultar nas webs do Colexio Profesional de Xornalistas e nesta web de Cegasal a continuación.\nO prazo de recepción dos traballos péchase o próximo 30 de marzo e o gañador será anunciado na primeira quincena de abril.\nBASES I PREMIO CEGASAL 2016 galego\nOs traballos deberán enviarse, vía mail, á seguinte dirección de correo: cegasalcomunicacion@gmail.com, ou por correo ordinario ao Colexio Profesional de Xornalistas de Galicia (San Pedro de Mezonzo, 36, 1º, 15701 Santiago de Compostela). A información presentada deberá ir acompañada dun breve currículo da súa autoría.\nO xurado estará composto por profesionais con experiencia contrastada nos medios de comunicación galegos, así como representantes de Cegasal e do propio Colexio Profesional de Xornalistas de Galicia.


Comunistas da Galiza (PCPE): Entrevista de Kaosenlared a Carmelo Suárez, número un da candidatura do PCPE\nEntrevista de Kaosenlared a Carmelo Suárez, número un da candidatura do PCPE\n-Cales son os eixos centrais da vosa campaña?\nHai un eixo central da proposta política do PCPE nestas eleccións que é o carácter imperialista da UE e, xa que logo, a necesidade de confrontar co mesmo e saír del. Creo que esta posición non a defende ningunha outra opción das que concorren ás eleccións.\nEse carácter imperialista da UE analizámolo desde tres eixos:\n1.- Intensificación da taxa de explotación: A UE vai configurando un sistema normativo que ten como obxectivo principal abaratar a forza de traballo. En quince dos vinte e sete países membros da UE a xornada laboral semanal ten un límite de 78 horas, a directiva Bolkestein rebaixa os dereitos adquiridos dos traballadores ao nivel dos países con maior taxa de explotación, a flexiseguridade ten como obxectivo a liquidación do dereito do traballo, o aumento da idade de xubilación é outro factor de abaratamento da forza de traballo.\n2.- Privatización de todas as actividades: O Tratado de Lisboa -como continuación do Tratado Constitucional- considera os Servizos Públicos como "Servizos Económicos de Interese Xeral". Trátase de privatizar todos os servizos públicos, porque con iso o capital consegue unha clientela cativa que ten múltiples recibos mensuais que abonar en efectivo: auga, luz, televisión, teléfono, educación, sanidade, pensións, etc. Para o capitalismo senil, con dificultades crecentes para manter a reprodución ampliada do capital, isto convértese nunha liña estratéxica para tratar de sobrevivir. Trátase dun simple mecanismo de expropiación da clase obreira e dos sectores populares que ven esclavizados nesta lóxica infernal.\n3.- Guerra e terrorismo de estado: Como as dúas grandes estratexias anteriores non son suficientes a oligarquía europea necesita os seus aparellos de violencia. Por unha banda a espionaxe universal, a represión violenta das liberdades, a persecución de calquera disidencia, a tortura e os crimes de estado. Pero por outra o recurso da guerra como estratexia do roubo e do saqueo. Zapatero envía á Armada a patrullar no Índico para garantir o espolio dos recursos pesqueiros por parte da flota pesqueira vasca e logo a operación amplíase coa participación doutros países da UE e esténdese cara ao sur do continente nunha estratexia de cerco militar a África que se complementa na outra beira co Frontex.\nFronte a esas estratexias colócase a proposta política do PCPE, e dos outros partidos comunistas que nos coordinamos, cunha proposta de saída do proxecto imperialista e de construción de procesos socialistas en Europa.\nGustaríanos ver que outras forzas políticas que se reclaman da esquerda se situasen nesta lóxica nas súas análises.\nLE A ENTREVISTA COMPLETA: Entrevista de Kaosenlared a Carmelo Suárez


OS PARADOS QUE QUEIRAN PARTICIPAR NO OBRADOIRO ULLA-UMIA III XA PODEN ANOTARSE NA OFICINA DE EMPREGO DE VILAGARCÍA\n- O trámite debe realizarse canto antes para entrar no proceso de selección do alumnado\n- Vinte desempregados formaranse nas especialidades de albanelería e traballos forestais\nValga, 17 de setembro de 2018.\nO Concello de Valga, xunto co de Moraña e co respaldo económico da Consellería de Industria, vai poñer en marcha un novo Obradoiro de Emprego para vinte persoas desempregadas.\nOs interesados en participar neste proxecto formativo teñen que estar inscritos como demandantes de emprego e acudir á oficina do Servizo Público de Emprego (SEPE) en Vilagarcía para anotarse nun dos dous módulos dos que constará o obradoiro: albanelería e traballos forestais.\nAínda que non hai un prazo establecido para formalizar este trámite, o Servizo de Orientación Laboral do Concello recomenda realizalo canto antes xa que o Servizo Público de Emprego pode pechar as listas en calquera momento e sen previo aviso. As persoas anotadas participarán despois nun proceso de selección que constará de varias entrevistas e do que sairán os vinte alumnos do Obradoiro de Emprego Ulla-Umia III. Terán preferencia os desempregados empadroados nos dous concellos promotores, Valga e Moraña.\nPara máis información sobre como anotarse para entrar no proceso selectivo, poden dirixirse ao Servizo de Información e Orientación Laboral do Concello.\nO obradoiro Ulla-Umia III consta de dous módulos de construción e acondicionamento forestal. A metade dos alumnos, dez, obterán os certificados de profesionalidade de Operacións auxiliares de revestimentos en construcións e de Fábricas de albanelería, mentras que a outra metade o de Actividades auxiliares en conservación e mellora de montes.\nA formación teórica compaxinarase coa práctica mediante a realización de obras de utilidade pública. Neste caso, os traballos que se proxectan en Valga son o acondicionamento do Camiño Portugués, a continuación das obras no edificio de usos administrativos, o arranxo dos aseos e vestiarios do ximnasio municipal e a mellora de zonas de lecer como a praia fluvial de Vilarello ou o miradoiro de Beiro.\nA Xunta de Galicia aprobou unha aportación económica de 288.807 euros para financiar este obradoiro.


O pagamento remoto mediante tarxeta de crédito a través da chamada de teléfono | Filippo Colca\nA globalización permite que as empresas crezan a maior escala. Para facilitar o crecemento dun negocio global, é moi importante realizar os pagamentos remotos con tarxeta de crédito. As transaccións telefónicas convértense nun dos métodos de pago máis populares entre os clientes. Os clientes poden pagar facilmente as súas contas usando a súa tarxeta en lugar de facelo en efectivo. Doutra banda, as empresas tamén prefiren pagamentos con tarxeta de crédito que son máis fáciles e máis cómodos que o diñeiro.\nComo aceptar o pagamento remoto mediante tarxeta de crédito:\nGrazas á posibilidade de facer remoto Pagamentos por tarxeta bancaria por teléfono, todas as cuestións relacionadas coas transaccións en liña foron resoltas. Como empresa, se queres facer un pagamento remoto por teléfono, debes rexistrarte cunha empresa que ofrece tal servizo, como FonVirtual. Despois do rexistro, a empresa proporcionaralle un estándar telefónico virtual para transferir as súas chamadas a un sistema automático seguro. Pode recoller pagamentos facilmente por teléfono procedendo do seguinte xeito:\nChama o número fixo virtual que a empresa pretendía facer pagos. Un oficial da empresa o guiará.\nEsta persoa enviará a chamada a un sistema de pago telefónico seguro e automático. Non hai ningunha intervención humana, un sistema de intelixencia artificial requirirá o nome do titular da tarxeta, o número da tarxeta, a data de caducidade eo código de seguridade. Estes datos serán procesados directamente co banco.\nDurante este tempo, o operador observa que os pasos seguidos sen coñecer ningunha información proporcionada polo cliente. O sistema notifica se o pagamento foi feito correctamente.\nUnha vez feito o pagamento, é aconsellable preguntar ao cliente se todo pasou correctamente.\nSeguridade do pagamento remoto por tarxeta por teléfono\nA xente moitas veces pregúntase se os pagamentos da tarxeta remota están seguros.\nEsta solución de pagamento telefónico ofrece a mellor seguridade e respecta as últimas pautas para a protección de datos de pagamento con tarxeta de crédito.\nAVS & CV2\nA AVS / CV2 axuda a protexerse contra a fraude. AVS significa o servizo de verificación de enderezos. CV2 é o código de seguridade de 3 ou 4 díxitos que se atopa na maioría das tarxetas impresas sobre a sinatura ou nas proximidades. Os controis de seguridade AVS e CV2 aseguran que a empresa e os clientes realicen unha transacción segura sen risco de fraude.\nPCI Security Level 1\nA súa empresa cumprirá co PCI DSS Standard (tarxeta de pagamento de seguridade de datos estándar) Se usa o servizo de pagamento de tarxeta bancaria FonVirtual con PCI Nivel 1.\nElimina unha anualidade a 60 ou 65 anos?


TC levanta a suspensión da lei de saúde salvo en vacinación e a Xunta pode confinar zonas e limitar reunións\nPublicado 23/07/2021 19:20CET\nANA VARELA/XUNTA - Archivo\nVicepresidencia, que lamenta que o Goberno non quixese pactar a cuestión suspendida, subliña que o fallo chega para xestionar a pandemia\nO Tribunal Constitucional levantou a suspensión do apartado da lei que o Goberno central recorreu e que, por tanto, mantiña a súa aplicación no aire. Salvo na cuestión concreta da vacinación, a normativa entra na súa totalidade en vigor cinco meses despois de ser aprobada e, desta maneira, a Xunta ten un marco legal que lle avala para ordenar corentenas obrigatorias e confinamentos domiciliarios ou de zonas, así como limitar grupos.\nO auto do Constitucional, ao que tivo acceso Europa Press, resolve manter en suspensión o precepto número cinco do apartado recorrido, isto é, o "sometemento a medidas profilácticas de prevención da enfermidade, incluída a vacinación ou inmunización, con información, en todo caso, dos posibles riscos relacionados coa adopción ou non adopción destas medidas".\nMentres que mantén este precepto, levanta os outros seis puntos que recollía leste mesmo apartado, algo que a Xunta destacou. Concretamente, o Goberno galego poderá adoptar medidas de control da contorna inmediata das persoas enfermas ou das persoas que estivesen en contacto con elas, así como de zonas afectadas.\nA Xunta tamén poderá adoptar medidas de control das persoas enfermas, como illamento domiciliario (corentenas), internamento en centros hospitalarios ou illamento ou internamento noutro lugar adecuado para tal fin. Ademais, a normativa habilita para someter ás persoas enfermas a tratamento adecuado e a probas diagnósticas e vixilancia de estado de saúde.\nEntre as medidas de control de persoas e contorna, a lei de saúde galega expresa que se pode restrinxir a mobilidade, a saída e entrada de determinadas zonas, restricións de agrupacións, "incluídas as reunións privadas de non convivientes", e medidas de cribado a sectores da poboación.\n"As restricións aos desprazamentos e agrupacións de persoas nunca poderán ser absolutas, debendo expresar con claridade e precisión os desprazamentos e agrupacións que se restrinxen, actuando con preferencia sobre os desprazamentos e agrupacións por razóns meramente recreativas e de lecer", apunta o texto legal que agora ten capacidade de aplicación o Goberno galego.\nVALORACIÓN DA XUNTA\nPola súa banda, Vicepresidencia Primeira da Xunta destacou que o TC considera as alegacións da Avogacía do Estado "desmesuradas", sobre todo no que se refire nas recollidas no texto legal que, segundo esas alegacións, "non precisaría dunha autorización xudicial".\nO tribunal rexéitao e destaca que "os argumentos expostos polo avogado do Estado non poden ser atendidos".\nAsí as cousas, a Administración autonómica móstrase "satisfeita" do contido do auto e lembra que só mantén a suspensión na referencia á vacinación, sobre o que a Xunta "sempre quixo chegar a unha solución pactada" co Goberno central. De feito, creouse unha comisión bilateral para este fin e propuxo un acordo ao Executivo de Sánchez "que nunca aceptou, nin sequera cando se lles remitiu unha proposta alternativa tívoselles en conta"\nO vicepresidente primeiro, Alfonso Rueda, manifestou a súa "satisfacción" polo auto que "chega nun momento adecuado para aplicar as medidas que se necesitan para loitar contra a pandemia" e observou que "lamentablemente" o Goberno central "segue negando unha solución consensuada".


O turismo compostelán, ao límite - Revista Pincha\nCompostela Gastronomía Novas Reportaxes Turismo\n15 Febreiro, 2021 24 Maio, 2021 Rebeca Munín\tAno Santo, covid-19, hostalaría, turismo, Xacobeo\nTuristas agardando para entrar na Catedral no 2019. Foto: Iván Barreiro\nAntes da pandemia, o sector turístico compostelán esperaba con ansia a chegada do 2021, o primeiro Xacobeo desde 2010, un Ano Santo que prometía acadar récords en número de turistas e peregrinos; doce meses moi rendibles para os establecementos de aloxamento, restauración... e unha longa lista máis de empresas que viven de quen visita Santiago. O 20% do PIB galego.\nO coronavirus mudouno todo. Ao peche desta edición, Compostela continuaba fechada perimetralmente e o aeroporto de Rosalía de Castro (antes Lavacolla) viña de soportar no 2020 unha caída de máis do 67% no número de viaxeiros. A hostalaría galega, moi dependente do turista en cidades como a nosa, permanecía pechada podendo traballar só co servizo para levar, con centos de negocios ao borde da quebra e saíndo á rúa para exixir un plan de rescate que lles permita continuar. Ao límite están tamén as axencias de viaxes que, con contratos cancelados e sen novas encargas, serán incluídas na nova convocatoria de axudas aos sectores máis prexudicados pola pandemia que sacará o Concello en marzo/abril. En resumo, “unha catástrofe” en palabras de Flavia Ramil, xerente de Turismo de Santiago.\nMáis non todo ía ser malo. O anuncio da prolongación do Ano Santo ao 2022, feito durante a cerimonia de apertura da Porta Santa na Catedral o pasado 31 de decembro, supuxo unha alegría para o sector. Iso, unido á campaña de vacinación iniciada en xaneiro, permite manter unha certa esperanza en poder ir pouco a pouco mellorando a situación a partir deste verán. Pero a pregunta é: cantos aguantarán ata entón?\nSon numerosos os hoteis e pensións que levan meses pechados por mor da crise da Covid-19. Algúns, como os negocios de Sara Santos, presidenta da Asociación Hostalaría Compostela, non abren desde o confinamento. “As expectativas para estes primeiros meses son moi malas. Algún hotel xa quedou polo camiño. Para verán si que empeza a haber reservas, pero temos moito medo de que haxa unha nova onda”, afirma. Como apunte positivo, a tendencia é que as estancias sexan máis longas. Previo á crise da Covid-19, a media de pernoctacións na cidade non chegaba a dous días, mentres que agora sitúase en tres. Para fomentar ese incremento, Turismo de Santiago creou a campaña ‘Santiago Prémiate’, pola que todos aqueles que pasaban tres noites na cidade recibían como agasallo unha visita guiada. “Tivo moito éxito e seguro que a repetimos”, apunta a xerente.\nEn canto aos bares e restaurantes, despois de meses de duras restricións -especialmente para aqueles que traballan no ocio nocturno- xa empezan a darse peches definitivos. En xaneiro dixemos con tristura adeus a un dos locais con máis historia de Compostela: a Bodeguilla de San Roque, que fechaba tras 35 anos deixando, iso si, en funcionamento ás súas ‘irmás’ de Santa Marta e San Lázaro.\nA hostalaría leva meses sentíndose criminalizada e manifestándose para exixir un plan de rescate á Administración con medidas como aprazamentos e suspensións de taxas e indemnizacións para obter liquidez urxente. Neste tempo, estableceuse unha mesa de diálogo co Goberno galego -á que só accederon catro entidades de toda Galicia- e Xunta, Deputacións e FEGAMP (Federación Galega de Municipios e Provincias) reuníronse para estudar unha estratexia conxunta na que estivo sobre a mesa que cada unha delas aportase o 1% do seu orzamento para axudar ao sector. Non houbo acordo, aínda que si un aumento da aportación para autónomos e hostaleiros do Executivo galego que pasou de 50 a 75 millóns (sumándose aos outros 85 millóns que xa puxera a finais do 2020).\nEn busca da unión que historicamente din que falta no sector na nosa terra, as asociacións Hostalaría Compostela, Hoempo (Pontevedra, Poio e Marín) e ShOStalaría da Coruña impulsaron a creación dunha Plataforma en Defensa da Hostalaría Galega, que pretenden que sirva para a creación dunha Federación. Un ente que aseguran será amplo e plural e ao que se poden sumar empresas doutros sectores directamente ligadas aos intereses da hostalaría, como produtoras, provedoras ou distribuidoras.\nFlavia Ramil, xerente de Turismo de Santiago. Foto: Iván Barreiro\n2020 foi o ano da aposta polo turismo de proximidade e, segundo Flavia Ramil, no 2021 seguirán nesa mesma liña. “Especialmente familiar, pero tamén gastronómico, cultural, de natureza”, sinala. “En base ás previsións feitas polos representantes do ministerio de sanidade, pensamos que no mes de xuño haberá un número relevante de persoas xa coa vacina en España, que permitirá que haxa movemento turístico”, sostén.\nTamén cara finais da primavera o Grupo de Cidades Patrimonio, ao que pertence Compostela, comezará unha potente campaña de publicidade e lanzará unha guía gastroturística na que porán de relevo as excelencias da nosa gastronomía.\nRamil recoñece que as expectativas postas para este Ano Santo antes da Covid-19 eran moi positivas. “Pensabamos que era a oportunidade para consolidar a Santiago como un destino global, logo do crecemento acumulado do turismo internacional últimos anos”, afirma. Agora a evolución dependerá do ritmo de distribución das vacinas nos diferentes países e do restablecemento da conectividade aérea global. “Neste sentido, poderemos ter unha recuperación xa neste 2021 dos nosos principais mercados europeos, que pensamos que seguirán un ritmo similar de distribución da vacina e cos que contamos con conexión aérea directa: Italia, Alemaña, Francia, Portugal, Reino Unido, Irlanda. Respecto dos mercados doutros continentes, que son moi importantes para a cidade, como por exemplo o estadounidense, o coreano ou o xaponés, temos confianza en que podamos ter xa turistas deste lugares neste mesmo ano, pero pensamos que a súas recuperación real comezará no 2022”, explica.\n‘Despois dun ano como o 2020... todos necesitamos un Ano Santo’. Este é o lema da campaña posta en marcha por Turismo de Galicia para promocionar o Xacobeo. “É unha campaña ilusionante, de adaptarse á nova realidade pero volvendo á esencia, a gozar do que é a viaxe”, asegura o seu xerente, Emilio de la Iglesia.\nNeste primeiro semestre do 2021, e sempre que as circunstancias sanitarias o permitan, apostarán por eventos reducidos de aforo e descentralizados no territorio galego. Os grandes espectáculos con artistas internacionais quedarán para o 2022. “Intentaremos tocar todos os paos para que sexa un Xacobeo integrador. Haberá eventos lúdicos, de coñecemento, ciclos de conferencias, gastronómicos, concertos...”, apunta, subliñando que sempre teñen un plan ‘b’; pois se algo aprenderon da pandemia é que “todo é unha reprogramación constante”.\nQue pasará entón co festival O Son do Camiño que se cancelou o ano pasado e que contaba no seu cartel con artistas como The National, The Chemical Brothers, Bad Bunny, Liam Gallagher, Jason Derulo ou Daddy Yankee? “Evidentemente algún cambio de artistas vai haber, porque pode que o festival non encaixe nese momento nas súas xiras, pero o groso en principio vaise manter”, asevera De la Iglesia. As 25.000 entradas estaban todas vendidas e apenas houbo devolucións. A organización conserva, por agora, os días 17, 18 e 19 de xuño para a súa celebración, pero coa flexibilidade de poder dosificar os concertos en distintas datas se fose necesario.\nEmilio de la Iglesia, xerente de Turismo de Galicia. Foto: Iván Barreiro\nO turismo é un dos principais motores da nosa economía e, aínda que a saúde é o primeiro, preocupa moito a recesión e as súas consecuencias. Non podemos deixalo de lado porque está en xogo o futuro de milleiros de familias que viven del, pero é seguro? Emilio, que foi coordinador de prevención das eleccións autonómicas do pasado xullo, afirma que o importante é cumprir as medidas hixénico-sanitarias que marca o Comité Clínico. “Esa é a garantía de seguridade, tanto para nós, os galegos, como para os nosos visitantes”, sinala.\nO xerente recorda que xa desde o principio da pandemia estase traballando para garantir que Galicia sexa un destino totalmente seguro a través de “formación específica para os profesionais do sector, elaborando plans de continxencia para saber como actuar ante un caso positivo, como desinfectar, que mecanismos e pasos hai que seguir...”. Ademais, neste 2021 crearon o ‘Seguro Covid’. “Calquera persoa que se hospede unha noite nun establecemento regrado de Galicia será obxecto desa protección. Non lle vai supoñer ningún coste porque o asume a Xunta. Serán abonados os gastos sanitarios, farmacéuticos... e tamén os de prolongación da súa estadía para esa persoa e a súa familia se teñen que pasar un confinamento”, comenta.\nUn novo turismo?\nUn dos principais retos do sector en Compostela antes do inicio da pandemia era evitar problemas como a xentrificación que xa empezaba a preocupar na Cidade Histórica. Nese senso estaban a traballar as distintas administracións antes da Covid-19 e niso seguen coa posta en marcha do Plan de Sostibilidade Turística de Santiago, que se desenvolverá do 2021 ao 2023, e que conta cun orzamento total de tres millóns de euros, cofinanciados a partes iguais por Concello, Xunta e Secretaría de Estado de Turismo.\nO Plan estrutúrase en cinco eixos: Gobernanza, Estratexia e Activación do sector turístico; Destino intelixente, Mobilidade sostible e Accesibilidade; Cidade Histórica e Estratexia Verde; Transición ecolóxica do sector turístico; e Renovación da mercadotecnia e creación de novos produtos e experiencias sostibles. Entre outras actuacións, proponse embelecer a zona vella, mellorar a xestión dos residuos, o desenvolvemento da economía circular e a loita contra o cambio climático a través da eficiencia enerxética; así como afondar na aplicación da tecnoloxía á información ao visitante e na xestión dos fluxos turísticos, fundamental para reorientalos e mellorar a experiencia turística e a seguridade das persoas e a saúde.\n2021 non será o ano das grandes cifras como se esperaba, pero si que pode ser o ano no que comecemos a recuperarnos dunha terrible pandemia. E no que, ademais, intentemos evitar erros do pasado. Coa prolongación do Ano Santo ao 2022 temos unha dobre oportunidade para conseguilo. Seremos quen de facelo?\nVITE, O REVERSO DA CIDADE TURÍSTICA\nDramawalker Vite é un proxecto de mediación e creación escénica sobre a memoria do barrio de Vite guiado polo grupo Chévere e feito en coprodución co Centro Dramático Nacional e o Centro Dramático Galego. O proxecto propón un paseo audioguiado desde o corazón da cidade histórica ao barrio de Vite para mergullarse nos relatos que retratan a súa memoria urbana.\nSegundo explica Chévere nun comunicado, desde a década de 1950 o turismo ligado ao mito Xacobeo condicionou a planificación e desenvolvemento urbano de Santiago. Provocou cambios de uso radicais en edificios históricos, obrigou a abrir novas vías de acceso directo ata a Catedral que eliminaron os camiños tradicionais de conexión da cidade histórica coa periferia, e afastou a urbanización do norte da cidade coa instalación dun albergue de peregrinos temporal para o ano santo de 1965, o Burgo das Nacións, cuxos barracóns funcionaron como residencia de estudantes durante case tres décadas.\nPero Compostela non é só a súa cidade histórica. Para aqueles quen teñan a curiosidade necesaria para ir máis alá dos fitos sinalados nas guías turísticas, Chévere invita a descubrir Vite. Un barrio que é o reverso da cidade turística e representa a vertente máis social do planeamento urbano, que enfronta e conecta o desarrollismo franquista coa Transición, que integra comunidades diversas, que acolle un orgulloso tecido social e comunitario, que sabe o que significa ter que loitar para conseguir infraestruturas básicas e mellorar a vida da súa veciñanza, que leva marcada na pel a pegada das drogas e que inventou aquel berro de autodeterminación que marcaba a diferencia na cidade a comezos dos noventa: Vite Nazón!\n← Menú do día para levar en O Dezaseis\nProbastes o bicho máis deliciosamente feo? Chega a lamprea! →


Xabier Díaz | “Eu son de Eirís. Con iso dígocho todo”\nXabier Díaz e Adufeiras de Salitre actuarán ás 22.30 no anfiteatro\n“Eu son de Eirís, con iso dígocho todo”. Di que unha cita como a romaría de Santa Margarida lle recorda a cando acudía da man dos seus avós e sentábase sobre a herba a comer empanada. Di tamén que está contento por tocar na súa cidade, pero tamén está contenta a súa familia nunha festa “súper bonita que vinculaba aos coruñeses co seu pasado na aldea” e nese punto preciso de reivindicación colocaranse Xabier Díaz e Adufeiras de Salitre, para traer ás 22.30 horas música do país e tamén dese Noroeste no que o músico investigou e que hoxe concentran no disco “Noró”.\nAntes, subiranse ao escenario Dúbidadúo Trío Band, ás 20.00 horas e Os Melidaos, pasadas as nove. Tanxugueiras serán quenes rematen a noite a partir das 00.00 horas nun anfiteatro no que Díaz e os seus farán que todo funcione á perfección porque “o noso nivel de sacrificio é importante, todos os detalliños están ben mirados, son perfeccionista e estou con xente traballadora”.\nA recompensa é un feito, explica, cando “ves a mil ou dúas mil persoas, méteste no camerino e dis ‘mereceu a pena’”. “Nós facemos música tradicional e para dignificala e estar nos mesmos palcos que os indies, hai que buscar a excelencia”. Niso, Xabier di que non son diferentes e na procura de sobresaír, atopa unha mina en Puebla de Sanabria e arredores, “fun alí a investigar xa hai moito” e en contacto cos informantes, proporcionáronlle música sen límites xeográficos: “Son zonas mestas, dunha maneira de facer distinta, é un caldo de cultivo interesante”.\nAsí que o músico amplía a paleta de cores, con “trazos, melodías, escalas modais, que son as mesmas que as de aquí pero modificadas algunhas”. “Noró” ten por tanto saborcillo zamorano. Pasa o mesmo cando escoita a seu amigo cantor Vítor Ramil, un brasileiro que vive nesa confluenza entre o país carioca, Arxentina e Uruguai: “Pensan que vén un cantante de samba cando, en realidade, trae todo o que lle dá estar en contacto coa Pampa, en ambientes fríos, con rasgos de milonga e de tango”.\nÉ por iso que un pode pensar na música de gaitas como os cuartetos das Rías Baixas, de subtónica máis baixa, pero hai moito máis: “A min estas músicas danme un aire”. No traballo que hoxe presentarán no recuncho de formigón, tamén inclúen un tema leonés porque Díaz se recoñece no norte e “Noró” é unha humilde reivindicación desa franxa que se esquece cando os de fóra lle poñen unha imaxe ao estado: “Ten máis lunares e volantes que outra cousa, e eu non quero ser excluínte pero si chamar a atención sobre isto outro”. Xabier botou vinte anos coa gravadora no peto. Desde finais dos 80, leva recollendo e aínda hoxe asegura que seguen a sorprendelo. Ten unha vocación de profundar e meter as mans en áreas menos “urbanitas”, “non tanto do folclore de primeiros do século XX, senón do que vén da aldea, do fondo dela, dese recuncho de costa inaccesible”. Do arcaico colle apuntes, e cando lle dá a volta, aparece algo exótico”. O seu non é folk ao uso.\nDe todo isto dará boa conta en Santa Margarida onde serán doce tocando tradición, entre zanfonas, acordeón, violín, percusión e gaitas. O parque irase a durmir tras o conto musicado e logo de encher de país ás prazas de Vigo, Galicia e de Lugo para erguerse mañá como protagonista do final doutro, un conto festivo que rematará con recheo de bonito e zamburiñas, sendo romaría, fogos artificiais e música.\nÁs doce tocará a Banda Municipal. Despois estarán os de Xacarandaina e xa á tarde, actuará un grupo de gaitas e baile participativo. Darán paso a Samarúas e a Sondeseu e convidados. Momentos para confraternizar coa gaita asturiana de Amieva, a percusión da vallisoletana Vanesa Muela e o cavanquinho de Peixoto. l


Concello de Mos » Xornada educativa e medioambiental no monte de Pereiras\nInicioActualidadeXornada educativa e medioambiental no monte de Pereiras\nAlumnos do Colexio de Atín prantaron hoxe máis de 40 árbores gracias á colaboración da Comunidade de Montes\nO CEIP de Atín, a Comunidade de Montes de Pereiras e a Asociación de Veciños Nosa Terra de Pereiras, organizaron unha xornada de convivencia adicada á prantación de árbores en terreos do monte comunal da parroquia de Pereiras, que contou coa colaboración do Concello de Mos.\nEn representación da administración local participaron nesta iniciativa celebrada ó longo desta mañá a edil responsable da concellería de Educación e Participación Cidadá, Kely Monzón e o concelleiro Cándido Pérez.\nOs 37 alumnos e alumnas de 1º e 2º cursos de Educación Primaria do Colexio de Atín prantaron un total de 43 árbores, das cales 29 eran corcheiras doadas pola Comunidade de Montes e as 14 restantes castiñeiros que prantaran previamente en macetas a partir de castañas os propios escolares do centro como actividade formativa incluída no programa do curso escolar. Con esta prantación os cativos participantes puideron comprobar de primeira man cales son as fases do ciclo vital das árbores e que elementos precisan para o seu óptimo desenvolvemento.\nEsta iniciativa consistiu nun día de convivencia durante o que os escolares sairon ó monte a realizar a prantación. Con esta actividade preténdese fomentar a concienciación medioambiental e o amor e o respecto pola natureza; así coma a educación para a prevención de incendios forestais debidos a malas prácticas nos montes da nosa comunidade autónoma.


Cervo organiza hoxe unha charla sobra a sauna castrexa da Atalaia - GALICIAXA\nCervo organiza hoxe unha charla sobra a sauna castrexa da Atalaia\nEste martes, o Concello de Cervo e o colectivo Mariña Patrimonio, convidan a unha charla divulgativa da man do arqueólogo Emilio Ramil para coñecer en profundidade todos os detalles sobres os posibles restos castrexos que apareceron na zona da Atalaia.\nO encontro será ás 20 horas no auditorio da casa da cultura.\nNeste acto participarán o alcalde de Cervo, Alfonso Villares, e o arqueólogo que dirixiu a intervención arqueolóxica, Emilio Ramil.\nUnhas obras de alcantarillado permitiron dar coa sauna castrexa mellor conservada do noroeste peninsular. Hai 15 anos que comezaran as obras neste enclave cervense para a construcción de 82 vivendas que logo quedaron paralizadas e finalmente abandonadas. A sauna, coa súa falsa bóveda intacta e a súa ‘pedra formosa’ no seu sitio, componse dun conxunto de estancias que conforman un edificio monumental.\nCo achádego, agárdase dar un empurrón definitivo á recuperación do castro da Atalaia, situado nunha península rodeada de area e mar.\nA pequena península da Atalaia de Cervo acollía na Idade do Ferro un castro ou asentamento fortificado pertencente á cultura castrexa.


Vieiros: Galiza Hoxe - Microwebs para as bandas emerxentes do país\nNa páxina de Nsaio\nMicrowebs para as bandas emerxentes do país\nMáis de 400 grupos musicais de toda Galiza ensaian xa nos 16 locais en funcionamento. A nova web da Rede ofrece todo o que precisan, mesmo un espazo propio.\nRedacción - 17:00 05/08/2008\nTags: bandas galegas música Nsaio web\nMapa dos locais de ensaio activos e os que están en construción\nNsaio é un programa creado pola Dirección Xeral da Xuventude para habilitar locais de ensaio para os novos grupos musicais por Galiza adiante (arestora, hai locais dispoñíbeis en Arzúa, Betanzos, Boiro, Vigo, Carballo, Lalín, Monforte, Mugardos, Pontedeume, Pontevedra, Redondela, Ribadeo, Ribas de Sil, Santiago, Tui e Vilagarcía de Arousa, mais están a se construír varios novos).\nUn foro de encontro e intercambio de experiencias na rede\nAdemais de darlles un lugar onde tocar, ensaiar e compoñer, Nsaio fornece as bandas emerxentes do país dun sitio, na rede, onde promocionarse, pactar concertos, atopar un batería ou un cantante, e facer público todo o material que desexen.\nA web de Nsaio acaba de aparecer na internet cunha parte específica para os grupos, unha microweb que cadaquén pode encher co que desexe, aínda que o que se leva é unha biografía do grupo (con descrición do tipo de música que fan incluída) e unha parte co contacto, por se xorde algún concerto polo mundo. Mais tamén se poden subir vídeos ou arquivos en mp3 para a súa escoita ou descarga. Até o de agora están a gozar de páxina propia na web os Kastomä, de Ordes; Som do Galpom, de Ames; Berros do Castro, de San Sadurniño; Coanheira, de Ourense; e Bronquitis Crónica, de Cambados, aínda que hai sitio para máis.\nTamén teñen microweb os distintos locais de ensaio abertos polo país adiante, cun apartado propio con información de contacto, localización, normas de uso, datos dos usuarios, novas, eventos en axenda e documentación descargábel. Neste apartado tamén se fan visíbes as microwebs dos grupos que se inscriban nun determinado local.\nTodo o que os grupos noveis precisan, nun clic\nNa web, ademais, hai un apartado que achega toda a información precisa para sacarlle o máximo partido ás bandas que se apunten á Rede (como acceder aos locais de ensaio da rede, axenda de eventos e concursos do panorama musical, ligazóns a discográficas...) Tamén se pode escoitar algún tema dos grupos que a compoñen, ademais de oír, a todas horas, a Radio Nsaio.\nA alta dálles tamén, aos grupos, acceso a un servizo en liña de asesoría xurídica en materia de dereitos, propiedade intelectual e outros aspectos legais relacionados coa actividade musical. Polo seu lado, os usuarios que se dean de alta poderán valorar as cancións, seleccionar os seus favoritos e facerlles chegar as súas opinións, como bos fans (ou non).\nNa presentación da web, o director xeral de Xuventude, Rubén Cela, e o director xeral de Creación e Difusión Cultural, Luís Bará\nDetalle da nova web da Rede Nsaio


Carcedo recorda que pronto se convocarán 105 prazas de médico de familia en Galicia\nEuropa Press 28 enero 2019 18:45 h.\nSanidad médico de familia MIR María Luisa Carcedo\nA ministra de Sanidade María Luisa Carcedo posa para a fotografía de familia durante a súa visita ao Laboratorio de Referencia de Biotoxinas Marinas da UE en Vigo. SALVADOR SAS (EFE)\nA ministra de Sanidade advirte de que non se poden "inventar" convocatorias MIR e recorda á Xunta a súa competencia en xestión\nO Ministerio de Sanidade advertiu á Xunta de Galicia de que non se poden "inventar" convocatorias de MIR (médico interno residente) e que xa se espremeron ao máximo" as capacidades docentes, á vez que recordou que a competencia de xestionar os servizos de saúde, distribución de facultativos e condiciones labores, é de cada comunidade autónoma.\nAsí o manifestou a ministra de Sanidade, Consumo e Benestar Social, María Luisa Carcedo, a preguntas dos medios durante unha visita ao laboratorio europeo de referencia de biotoxinas mariñas, que se atopa no campus universitario de Vigo.\nCarcedo recordou que, en próximos días, celebrarase unha convocatoria de MIR cun 5% máis de prazas en todo o país, e que en Galicia isto traducirase en 404 prazas (dez máis que o ano pasado), das que 105 son para medicina de familia e comunitaria.\n"Esprememos ao maximo as capacidades docentes, non podemos inventarnos prazas para os MIR", subliñou a ministra de Sanidade, á vez que recordou que este tipo de convocatorias dependen das capacidades docentes dos propios sistemas de saúde de cada comunidade. "Esas capacidades teñen que acreditarse", sinalou, e incidiu en que "a clave" do sistema de saúde é a "gobernanza conxunta" entre administración central e administracións autonómicas, "pondo en común, de forma cooperativa, as competencias de cada cal".\nMaría Luisa Carcedo apuntou, así mesmo, que o ministerio está a abordar, en reunións bilaterais coas comunidades, a resolución das 505 solicitudes de acreditación "que había acumuladas desde 2012" e, no caso de Galicia, identificáronse "23 novas prazas que se incorporarán na próxima convocatoria MIR, o próximo ano".\nXESTIÓN AUTONÓMICA. Por outra banda, e a preguntas dos medios sobre o déficit de facultativos que esgrime a Xunta, a ministra recordou que, segundo varios informes, o número total de médicos en España está por encima da media dos países da contorna, pero "o problema é a distribución".\nA ese respecto, matizou que, no marco da capacidade de xestión do seu servizo de sanidade, cada comunidade ha de procurar "unha distribución equilibrada". "Pero é unha xestión que compete ás comunidades. O que sorprende é que parece que este problema xurdiu agora e, dentro da planificación de servizos, coñecemos dabondo a idade dos profesionais, a súa idade de xubilación,...", recalcou.\nSegundo manifestou Carcedo, son as administracións autonómicas as que teñen esa información, e tamén a relativa a cuestións como carencia de médicos en zonas rurais. Por iso, sinalou, algunhas comunidades xa tomaron medidas como atrasar de forma voluntaria da idade de xubilación ou establecer incentivos para fixar o persoal de profesionais.\nFinalmente, a ministra de Sanidade, Consumo e Benestar Social recoñeceu que o sistema sanitario foi "sometido a severos recortes" nos últimos anos, e sufriu as consecuencias de medidas como a taxa de reposición.\nAsí, engadiu, se a sanidade mantivo a súa calidade nestes anos, foi "a costa do traballo e a responsabilidade enorme dos profesionais", aínda que recoñeceu que eses recortes se traduciron en sobrecarga "" e "malestar".\nCarcedo recorda que pronto se convocarán 105 prazas de médico de...\nEl rector de la USC pide que la nueva financiación "aporte más recursos a la universidad pública"\nCondenan a Sito Miñanco a catro anos de cárcere por branqueo de capitais


Análise do Samsung Galaxy Watch Active, con prezo e características | Novidades sobre gadgets\nHai empresas polas que seguen loitando colle o cetro do reino dos reloxos intelixentes de Apple co teu Apple Watch, Un deles é Samsung, para iso decidiu distanciarse de Wear OS (a versión de Android para reloxos intelixentes) e apostou pola súa propia plataforma cun resultado espectacularmente bo, agora toca ver as novas lanzadas recentemente.\nProbamos o novo Galaxy Watch Active de Samsung, a aposta máis barata para levar de xeito eficiente un reloxo intelixente no pulso. Entón, quédate connosco e descubre por que este reloxo Samsung se fixo tan famoso que se compromete a brindarnos a mellor experiencia en calquera plataforma.\nComo xa ocorreu noutras ocasións, a nosa intención é ofrecerlle a análise máis detallada posible do produto, para iso abordaremos todas as seccións que consideramos determinantes a nivel de deseño, funcionalidades ou calquera tipo de detalle que precise. sabe formar unha opinión sobre a futura compra. Non obstante, invitámoste a que botes unha ollada ao vídeo que fixemos con compañeiros de @Androidsis, a páxina web do grupo especializada en dispositivos que montan Android como sistema operativo, descubre o Galaxy Watch Active de Samsung, a alternativa "máis barata" ao Apple Watch que está aquí para quedarte. Se non o queres pensar máis, podes mercalo nesta ligazón desde só 199 euros.\n1 Deseño e materiais: renovado e lixeiro\n2 Correas e interface de usuario\n3 Funcións activas de Galaxy Watch\n4 Experiencia e autonomía do usuario\nDeseño e materiais: renovado e lixeiro\nA nivel de deseño, Samsung segue apostando fortemente pola esfera, a aparencia dun reloxo estándar que mantén desde o seu primeiro reloxo intelixente e que o diferencia claramente da competencia. Temos un dispositivo de aluminio que ten un Gorilla Glass na parte dianteira cunha estrutura 2.5D para facelo máis soportable no día a día. Temos unha esfera de 1,1 polgadas, concretamente temos 28,1 milímetros de circunferencia. No lado dereito temos os dous únicos botóns que nos permitirán interactuar fisicamente co sistema operativo máis alá da pantalla.\ndimensións: 39.5 x 39.5 x 10.5mm\nTamaño Diámetro do dial: 28.1 mm\nMáis concretamente temos algúns Dimensións de 39.5 x 39.5 x 10.5 mm seguido dun peso total de 25 gramos, de feito podo dicir que o máis sorprendente no día a día deste Galaxy Watch Active é precisamente a súa lixeireza. Poderás adquirilo en España en verde, negro, rosa e prata, unha atractiva paleta de cores para o público ao que está claramente dirixida.\nCorreas e interface de usuario\nDefinitivamente Samsung despediuse do bisel giratorio que tantos amantes tiveron nas edicións anterioresAgora, para interactuar coa plataforma non temos máis remedio que tocar a pantalla ou percorrer os seus únicos dous botóns. Ás veces é complicado tendo en conta o seu tamaño e as proporcións da pantalla.\nAs correas son outro dos seus principais atractivos, este Galaxy Watch Active usa un sistema de ancoraxe estándar e universal, É dicir, poderás usar case calquera tipo de correa e non terás a obriga de percorrer o catálogo da marca, como fai Apple, por exemplo, ou ben te evoca apostar por falsificacións de dubidosa fiabilidade. Podes escoller un sinfín de estilos, dependerá dos teus gustos e do que os provedores sexan capaces de ofrecer, No paquete atopamos unha correa de silicona da cor do reloxo, con dous tamaños para todo tipo de persoas e que sen dúbida é a máis axeitada para o deporte.\nFuncións activas de Galaxy Watch\nA nivel de hardware a realidade é que a este Samsung Galaxy Watch Active non lle falta case nada a pesar do prezo, a nivel de conectividade que temos Bluetooth 4.2 de baixa enerxía (non sabemos por que non optaron pola versión 5.0) e WiFi 802.11bgn na banda de 2,4 GHz. A nivel de funcións compatibles que debemos mencionar dun xeito máis relevante é que xa poderemos pagar con el temos unha conexión NFC e permitiría así calquera procedemento dispoñible con plataformas como Samsung Pay. Está deseñado principalmente para deportes, polo que non podía faltar GPS, acelerómetro, barómetro, xiroscopio, lector de frecuencia cardíaca e sensor de luz ambiente.\nO hardware que dirixe todas estas funcións está coroado con 700 MB de RAM, acompañado dun procesador de dobre núcleo e 4 GB de almacenamento interno que se manterá en 1,5 GB unha vez instalado o sistema operativo, suficiente para unha boa batalla de aplicacións dentro da tenda Tizen OS, con todo, imos botar de menos algo máis para almacenar contido dixital como a música. Lembre que temos un panel SuperAMOLED de 1,1 polgadas que ofrece unha resolución de 360 x 360 píxeles e un Batería de 230 mAh, unha capacidade estándar en dispositivos portátiles. En termos de resistencia temos Certificación IP68 contra a auga e o po, soporta ata 5 ATM, para que poida bañarse con el e mergullalo lixeiramente nas piscinas.\nExperiencia e autonomía do usuario\nA aposta de Este Galaxy Watch Active polo sistema de carga sen fíos que ten o estándar Qi Daralle a oportunidade de aproveitar moitas funcións doutros dispositivos, como a carga sen fíos reversible dalgúns teléfonos. A autonomía dependerá do noso uso diario, pero ten que ter claro que se usa o GPS e o monitor de frecuencia cardíaca, Non poderás completar os dous días, polo que terás que cargalo todas as noites. A nosa experiencia en carreiras e saídas en bicicleta deixouno bastante claro, terás que cargalo todos os días e quizais este sexa o seu principal factor negativo.\nEn canto á experiencia de uso, atopamos lecturas correctas a nivel de frecuencia cardíaca case idénticas a outros produtos de maior prezo como os de Garmin ou Apple, Tizen OS demostrou ser un sistema operativo máis que solvente, está presente por exemplo nos televisores Samsung onde arrasou con Android TV e agora fixo o mesmo con Wear OS de Google.\nUn deseño sinxelo pero eficaz, cunha boa paleta de cores e correas universais\nTizen OS funciona moi ben e é personalizable\nO que máis me gustou diso Foi o sistema de carga cun estándar que nos permitirá cargalo en case calquera situación. Onde tamén dominou Samsung foi no deseño, a relación peso-material e a excelente calidade da pantalla.\nA autonomía podería pesar o dispositivo\nBoto de menos un pouco máis de memoria interna\nPor que non usar Blueooth 5.0?\nOnde menos destaca este Galaxy Watch Active é claramente en autonomía, aínda que sinceramente, tendo en conta o prezo da mesma custoume atopar máis deficiencias, poñer un pero quero recordar iso non ten altofalante. Podes conseguilo desde 199,99 en Amazon,Podes conseguilo desde 199,99 en Amazon,un reloxo moi recomendable dado o seu rendemento e prezo.\nCamiño completo ao artigo: Novidades sobre gadgets » xeral » avaliacións » Samsung Galaxy Watch Active, analizamos o reloxo intelixente barato de Samsung\nComo saber se o meu portátil ten Bluetooth\nLogitech presenta o seu novo rato sen fíos G502 Lightspeed


I CONCURSO DE FOTOGRAFÍA ANTIGA\n- RECORDADE QUE ESTA SEMANA REMATA O PRAZO DE PRESENTACIÓN A CONCURSO -\nPODENSE ENTREGAR AS FOTOGRAFÍAS EN SOBRE PECHADO NA CASA DO CONCELLO DE RAMIRÁS\nA Escola de Baile e Música Tradicional “Rebulir” de Ramirás, en colaboración co Concello de Ramirás e o Centro de Cultura Popular Xaquín Lorenzo Fernández da Deputación de Ourense, convoca o “Iº Concurso de Fotografía Antiga”, plantexándose os seguintes obxectivos: Recuperar a memoria fotográfica do Concello de Ramirás e a súa comarca, fomentar a investigación, recolleita e indagación entre os participantes e servir de base para estudar as costumes, traxes, instrumentos, oficios... etc que eran tradicionais na zona.\nEstará regulado polas seguintes\n2. Admitiranse fotografías tanto en branco e negro coma en cor, realizadas con anterioridade a 1980 e que teñan algún tipo de relación co Concello de Ramirás e limítrofes.\n3. O concurso terá unha única categoría e doús premios especiais :\n- Premiarase a Mellor Colección de Fotografías\n- Premios especiais:\na. Mellor Fotografía\nb. Fotografía máis antiga\n4. Premios :\n* Premios a Mellor colección de Fotografías\n- 1º Premio: Cámara Dixital. + lote libros fotografía C.C.P. Xaquín Lorenzo + Diploma\n- 2º Premio: Radio-CD. + lote libros fotografía C.C.P. Xaquín Lorenzo + Diploma\n- 3º Premio: Un lote libros fotografía C.C.P. Xaquín Lorenzo + Diploma\n* Premio especial a Mellor Fotografía\n- Radio-CD. + lote libros fotografía C.C.P. Xaquín Lorenzo + Diploma\n* Premio especial a Fotografía máis antiga.\n5. A mesma persoa non poderá recibir máis de un premio, prevalecendo sempre o Premio xeral ante os especiais. Neste caso entregarase o premio especial a seguinte persoa ou colectivo seleccionado.\n6. O xurado será nomeado pola Escola de Baile e Música Tradicional “Rebulir” e as súas decisións serán inapelables.\n7. As fotografías deberán ser remitidos á Escola de Baile e Música Tradicional “Rebulir” na seguinte dirección:\nCentro Sociocultural de San Andrés S/N.\nCP: 32810. Vilavidal – Ramirás (Ourense)\ne serán entregadas nun sobre con pseudónimo. En sobre pechado serán incluídos os datos do participante: Nome, Dirección, Teléfono ... etc e máis os datos referidos á fotografía segundo a ficha que acompaña estas bases.\n8. A data límite de presentación dos traballos será o día 30 de Agosto de 2008.\n9. Unha vez que o xurado falle os premios, daranse a coñecer a través da páxina web da Escola de Baile e Música Tradicional “Rebulir”, www.rebulir.blogspot.com , así como a data e lugar de entrega dos premios.\n10. As fotografías participantes no concurso poderán ser copiadas pola Organización, para realizar exposicións ou publicacións, facendo referencia en todo caso á súa procedencia.\n11. Todas as fotografías poderán ser recollidas polos seus propietarios durante os dous meses posteriores á data de entrega dos premios, no Concello de Ramirás. Unha vez transcorrido ese tempo, os traballos pasarán a ser propiedade da Organización.\n12. A participación en calquera das diferentes modalidades deste concurso implica a total aceptación das presentes bases.\ncentro de cultura xaquin lorenzo Concello de ramiras concurso de fotografía ramiras rebulir\nEtiquetas: centro de cultura xaquin lorenzo Concello de ramiras concurso de fotografía ramiras rebulir


Os Franco piden 13 anos de cárcere ás persoas que ocuparon simbolicamente o Pazo de Meirás - Praza Pública\nOs Franco piden 13 anos de cárcere ás persoas que ocuparon simbolicamente o Pazo de Meirás\nParte das persoas denuncias polos Franco, en rolda de prensa\nOs Franco solicitan 13 anos de cadea para cada unha das persoas que ocuparon simbolicamente o Pazo de Meirás o pasado verán reclamando a súa devolución ao pobo galego. Así o veñen de anunciar 14 das 19 que participaron naquela protesta. Son a Fundación Francisco Franco, que xestiona as visitas ao inmoble, a filla do ditador xa falecida, Carmen Franco, e o neto deste, Cristóbal Martínez-Bordiu os que reclaman cadea para estes homes e mulleres, entre os que se incluían dirixentes políticos ou activistas sociais e da Memoria Histórica.\nA Fundación Francisco Franco, Carmen Franco e Cristóbal Martínez-Bordiu piden 13 anos de cadea para cada activista\nTodo xorde daquel 30 de agosto pasado, cando un grupo de militantes do BNG e outras organizacións próximas accederon ao recinto de Meirás e colgaron das súas torres dúas pancartas para esixir a súa devolución, nunha xornada na que o inmoble estaba aberto ás visitas ao público. "Que nos devolvan o roubado, franquismo nunca máis", rezaba a outra pancarta dunha acción que desenvolveron tamén nas redes sociais a través da etiqueta #OPazoÉdoPobo.\nNa rolda de prensa desta mañá, varias das 19 persoas denunciadas polos Franco deron conta da denuncia presentada pola familia do ditador e consideraron "unha barbaridade política que os bens espoliados e roubados polo ditador continúen nas mans da súa familia e non tivesen pasado ao patrimonio público no final da ditadura". Ademais, recalcaron que acción "reivindicativa" que realizaron o 30 de agosto de 2017 "foi pacífica e simbólica, sen ningún tipo de incidente nin de dano ao patrimonio".\nA denuncia foi presentada no xulgado de Betanzos e acusa as 19 persoas de posible violación de morada, delito contra o honor, danos e delito de odio. Cos agravantes incluídos na demanda, a petición de penas rolda os 250 anos en conxunto para os homes e mulleres participantes, entre os que se inclúen tres membros da Executiva do BNG, Bieito Lobeira, Rubén Cela e Néstor Rego; o secretario xeral de Galiza Nova, Alberte Fernández; así como o que fora secretario xeral da CIG, Suso Seixo.\n"A acción reivindicativa foi pacífica e simbólica, sen ningún tipo de incidente nin de dano ao patrimonio"\nPrecisamente, Néstor Rego advertiu na comparecencia pública de que a "loita" que levaron a cabo aquel 30 de agosto "continúa sendo xusta e necesaria" e que "só finalizará cando todo o patrimonio espoliado sexa rescatado para o conxunto do pobo galego". "Rescatar o Pazo de Meirás, a Casa de Cornide e as estatuas do Mestre Mateo é unha incontornábel exixencia democrática e unha maneira de facer xustiza ás vítimas directas do espolio e á totalidade de vítimas do franquismo", engadiu. A eurodeputada do BNG, Ana Miranda, xa anunciou que denunciará ante Europa "esta aberración" porque é "inadmisible".\nA acción reivindicativa producíase en pleno debate sobre a devolución ao patrimonio público do Pazo de Meirás, reavivado despois de que os herdeiros do ditador lle encomendasen á Fundación Francisco Franco a xestión das visitas ao pazo, obrigadas pola súa condición de Ben de Interese Cultural (BIC). A organización franquista advertira, ademais, de que usaría a xestión das visitas para facer apoloxía da ditadura durante o roteiro.\nEurodeputados acudiron hai un mes ao Pazo nunha visita que virou nunha oda ao franquismo e ao ditador\nAbofé que o fai. Hai agora un mes, varios eurodeputados da delegación do Grupo de Memoria Histórica do Parlamento Europeo, acompañados de xornalistas, percorreron o inmoble nunha visita na que o guía, membro da Fundación Francisco Franco, evitou calquera alusión á guerra civil, á ditadura ou ao réxime totalitario e na que gabou o xeneral fascista, ademais de criticar os intentos por devolver as Torres ao público.\nA Fundación Francisco Franco advertira tras a protesta de que os "asaltantes" recibirían "o seu xusto castigo"\nAlén disto, e poucos días despois da acción simbólica do pasado mes de agosto, a Fundación Franco advertira de que faría "todo o que estea na súa man para asegurarse de que que os asaltantes reciban o seu xusto castigo de acordo coa lei". Nun comunicado, a entidade fascista comparaba esta acción de afiliados do Bloque co que considera a "sedición dunha ampla maioría das institucións democráticas catalás", en referencia á convocatoria do referendo do vindeiro 1-O, e aseguraba que a súa decisión de facer pública a denuncia do que considera un "asalto" é "aconsellable" ante a "escurantista presentación do referido asalto por parte de múltiples actores políticos e mediáticos".\n“É como mínimo irónico que unha fundación que fai apoloxía do fascismo e da ditadura acuse persoas demócratas dun delito de odio e de atentado ao honor”, dixeron os agora demandados, que entenden que "as acusacións carecen de fundamento” e esperan que a acción realizada sexa considerada como o que realmente foi: “Un acto pacífico e democrático para expresar e defender unha posición que sabemos compartida por todas as persoas demócratas deste país, que debe ser entendido dentro do exercicio democrático da liberdade de expresión”.\nDesde o BNG amosaron o seu apoio ás persoas denunciadas e consideraron "un despropósito e unha anomalía democrática tanto a denuncia como a existencia mesma da Fundación Franco", así como "o feito de que os bens espoliados pola ditador aínda non fosen devoltos ao seu lexítimo dono, --o pobo galego--, e sigan a ser propiedade e lugar de recreo da familia Franco corenta anos despois da desaparición do réxime franquista".\nAdemais, o deputado do Bloque, Luís Bará formulou este xoves unha pregunta ao Goberno galego sobre a demora no traslado ao Parlamento da información solicitada pola súa formación sobre o pazo de Meirás, da familia propietaria e da Fundación Francisco Franco. O parlamentario preguntou se o Executivo “ten algo que agochar” para non remitir esta información e acusouno de “falta de transparencia e opacidade” por negarse continuamente a informar sobre os asuntos requiridos polos grupos parlamentarios.\nAs 19 persoas denunciadas no caso do Pazo de Meirás son: Mario Maceiras, Manuel da Cal, Suso Seixo, Óscar Calvo, Armando Carril, Alberte Ansede, Manuel Polo, Marta da Costa, Alfredo López, Silvia Seixas, Álvaro García, Xosé Manuel Magariños, Néstor Rego, Rubén Cela, Anxo Louzao, Ramira Oubiña, Bieito Lobeira, Lucía López e Alberte Fernández.


Elena Candia: Héctor Salvador é “un embaixador extraordinario da nosa provincia e pon en valor o seu talento para impulsar a industria náutica en España" - 21 Noticias\nElena Candia: Héctor Salvador é “un embaixador extraordinario da nosa provincia e pon en valor o seu talento para impulsar a industria náutica en España”\n24/05/2021 Redacción Lugo Deja un comentario\nA presidenta provincial, Elena Candia, mantivo este luns un encontro con Héctor Salvador, o primeiro español en baixar á fosa das Marianas. A dirixente dos populares lucenses, unha vez coñecida a noticia, non quixo desaproveitar a ocasión para manter un encontro con este enxeñeiro aeronáutico que, “sen lugar a dúbidas, é un embaixador extraordinario da nosa provincia” e conta cun talento “que o fai merecedor de calquera recoñecemento público e institucional”, apuntou Candia unha vez rematada a xuntanza.\nEste lucense de 37 anos “fixo historia” ao baixar ao terceiro punto máis profundo do planeta co submarino que el mesmo contribuíu a deseñar e construir, alcanzando os preto de 11.000 metros de profundidade. Na actualidade é o director de operacións de Tritón Submarines, a empresa que fabricou o DSV Limiting Factor, creado para Caladan Oceanic; entidade dedicada á tecnoloxía subacuática, á investigación e ao desenvolvemento sostible dos fondos mariños.\nNa actualidade, atópase inmerso nos proxectos desta empresa, cuxa sede en España se atopa en Sant Cugat del Vallés (Barcelona). Concretamente, na fabricación doutro submarino que será o primeiro que permita baixar a 2.300 metros de profundidade nunha esfera completamente transparente. A este respecto, Candia puxo en valor o seu talento para impulsar a industria náutica en España. A súa empresa conta xa con 11 empregos fixos e no futuro prevé incorporar máis persoal técnico cualificado para “aproveitar, dixo o enxeñeiro, as sinerxias que ofrece a nosa industria altamente cualificada, única no mundo nalgúns aspectos.”.\n“Os fondos mariños son a última fronteira na exploración do noso planeta. Aínda queda moito traballo que facer para comprender a súa dinámica e biodiversidade, e incluso a nosa historia a través da arqueoloxía. En cualquera destes ámbitos, Galicia ten moito potencial”, explicou. “O noso último obxectivo é acercar os océanos ao público xeral. Cando os ves cos teus propios ollos, é imposible non namorarse”, afirmou.\nA inmersión, un reto con éxito\nA inmersión durou máis de 12 horas nun batiscafo que visitou o punto máis profundo de cada un dos cinco océanos durante a expedición Five Deeps, competada en 2019. O obxectivo era localizar e recuperar un módulo científico que estaba atascado no leito mariño dende o día anterior ao mergullamento. Salvador e Macdonald, o seu copiloto australiano, tomaron unha mostra da estera microbiana existente nos sedimentos da foxa, que é de gran interese para a comunidade científica. Esta mostra está a ser analizada polo equipo do profesor Alan Jamieson, director científico da expedición.\nDende a sede da empresa en Barcelona, Salvador tivo un papel fundamental no desenvolvemento do vehículo, coordinando a importante contribución da industria española ao proxecto, liderada por empresas como GUTMAR, Ingenia ou Ictineu.\nO abismo da Sirena, cunha profundidade máxima de 10.730 metros, é o segundo punto máis profundo da foxa das Marianas e o terceiro do mundo. O abismo Challenger, donde Vescovo obtivo o récord Guinness á inmersión máis profunda nun vehículo tripulado o 28 de abril de 2019, é o punto máis profundo dos nosos océanos con 10.925 metros. Ata a entrada en servizo do DSV ‘Limiting Factor’, a foxa das Marianas só fora visitada por vehículos tripulados en dúas ocasións: o 23 de xaneiro de 1960 polo batiscafo Trieste capitaneado por Jacques Piccard e Don Walsh, e o 26 de marzo de 2012 polo cineasta canadiense James Cameron a bordo do Deepsea Challenger.\nA primeira inmersión dun español na foxa das Marianas, cuxo nome fai honra á raíña Mariana de Austria, tivo lugar poucos días despois do 500 aniversario da chegada a Guam da expedición de Magallanes-Elcano. A tripulación do DSV ‘Limiting Factor’ tomou una mostra de agua do fondo, que será entregada á Armada para depositala no Panteón de Marinos Ilustres de San Fernando como homenaxe aos marinos que perderon a súa vida no mar durante ese primeiro cruce do océano Pacífico.\nCategoría: GALICIA, Lugo\tEtiquetas: elena candia, Héctor Salvador, tecnoloxía subacuática\n« El ¡Aló Presidente! de Chaves hizo escuela en España. Por Celso Ferreiro Cobas\nMadrid: Botín, piñata y negocio. Por Iñaki Anasagasti »


Inicio / Ideas / Recomendacións / Nuevos grupos en eTwinning Live\nTras o lanzamento de eTwinning Live reorganizáronse e remodeláronse os grupos eTwinning, concebidos para debater temas específicos entre docentes nun entorno privado da plataforma.\nEstes entornos permiten ós seus participantes conversar, compartir exemplos, debater métodos pedagóxicos e recibir apoio para o seu desenvolvemento profesional docente.\nOs novos grupos están moderados por usuarios de eTwinning que fixeron o curso de moderadores de eTwinning. En cada grupo prepáranse actividades e tarefas para realizar e debatir. Os temas van desde o ensino de idiomas ou o espíritu emprendedor na educación ata as ciencias, tecnoloxía, enxeñería ou as matemáticas. Animámosvos a que naveguedes por todos eles e seleccionedes aqueles nos que vos gustaría participar.\nComo me apunto a un grupo eTwinning?\nApuntarse é moi sinxelo, chega con entrar no teu escritorio e ir á sección ‘Grupos’ e acceder desde alí, tal e como che mostramos na seguinte imaxe.\nGrupos populares que se trasladaron a eTwinning Live\nOs obxectivos xerais do grupo son os de proporcionar, por un lado ós docentes orientación en canto a seguridade na rede que lles permita desenvolver materiais didácticos en liña e, por outro, concienciar ós alumnos sobre o uso responsable dos medios dixitais, especialmente no contexto dos proxectos eTwinning.\nUnha comunidade de docentes con máis de sete anos desde a sua creación onde se comparten experiencias e ideas e se participa en actividades creativas e sesións tipo webinars.\nGrupo de interese para calquer docente de eTwinning que ensine inglés como lingua estranxeira. Un lugar no que atopar inspiración e cooperación.\nEste grupo sobre o espíritu emprendedor na educación. Traballan as competencias clave do sentido da iniciativa e espíritu de empresa e trabállase para integrar estes contidos nas materias educativas de todos os niveis.\nEste grupo pretende aproveitar o interese común que despertan os xogos na xuventude e integrar esas dinámicas lúdicas, a cooperación e o pensamento crítico nos procesos de ensino/aprendizaxe.\nUn grupo para calquer docente que desexe mellorar as súas habilidades pedagóxicas e competencias de cara ó ensino de alumnos con necesidades educativas especiais. Un grupo de apoio no que comparte experiencia docente, materiais e actividades orientadas á inclusión educativa.\nUn grupo docente para descubrir e propoñer estratexias e pedagoxías interactivas e lúdicas que fagan da aprendizaxe un proceso significativo e ameno, un proceso que ten que ver moito máis con coñecerse a sí mismo e o mundo que nos rodea.\n¿Buscas actividades divertidas para darlle vida as túas clases de francés? ¿Buscas ideas novas para animar ós teus estudantes a aprender a lingua de Molière? ¿Pregúntaste cómo se ensina francés noutros países europeos? Se é así, encontra inspiración neste grupo para docentes que impartan francés.\nUn grupo para docentes de ciencias, tecnoloxía, enxeñería e matemáticas (CTIM) de todos os niveis. Este grupo constitúe un punto de encontro onde compartir e aprender sobre ámbitos do máis variado como nanotecnoloxía, TIC, astronomía, aprendizaxe baseado na investigación, intelixencias múltiples, fomento das vocacións científicas, cooperación, ferias de ciencias...\n¡Educa en verde! Conservemos un planeta do que poidan disfrutar xeracións futuras. Pegada de carbono, efecto invernadeiro, cambio climático, reciclaxe, enerxía, auga... son só algúns dos aspectos máis comúns que se tratan cando falamos do medio ambiente, pero a educación para a sostenibilidade vai máis alá. ¡Que non cho teñan que contar! Ven comprobar de primeira man o que é. You know it makes SENSE!\nAgustín Bastida Rodríguez, coordinador do grupo SENSE, cóntanos máis cosas sobre o traballo que desenvolven neste grupo no seguinte documento:\nComo puideches ler neste artigo, a oferta de grupos é numerosa e variada. ¡Anímate e participa nos novos grupos!!\nFonte de las imaxes: eTwinning Live e imagen Diseñado por Freepik.es